CPF วิ่ง 4% ทะลุเป้า 26 บ. รับอานิสงส์ราคาหมูพุ่ง
 CPF วิ่ง 4% ทะลุเป้า 26 บ. ได้ประโยชน์จากราคาหมูในประเทศที่ปรับตัวสูงขึ้น ฟากโบรกฯคาดราคาจะยืนระดับสูงเช่นนี้ไปอีกอย่างน้อย 3 เดือน
4 ม.ค. 2565

ผู้สื่อข่าวรายงานว่า (วันนี้ 4 ม.ค. 2565) ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 10:28 น. อยู่ที่ระดับ  26.50 บาท บวกไป 1.00 บาท หรือขึ้นไป 3.92% โดยทำจุดสูงสุด 26.75 บาท และทำจุดต่ำสุด 26.00 บาท ด้วยมูลค่าการซื้อขาย 1.32 พันล้านบาท

บล.คันทรี่กรุ๊ป  ระบุในบทวิเคราะห์ว่ายังคงแนะนำ “ซื้อ” ราคาเป้าหมาย 26 บาท ซึ่งได้ประโยชน์จากราคาหมูในประเทศที่ปรับตัวสูงขึ้น ซึ่งคาดว่าราคาจะยืนระดับสูงเช่นนี้ไปอีก อย่างน้อย 3 เดือน โดยราคาหมูเฉลี่ยไตรมาส 4 ปี 2564 อยู่ที่ 77.3 บาทต่อกก. เพิ่มขึ้น 11% จากไตรมาสก่อน และเพิ่มขึ้น 28% เมื่อเทียบกับงวดเดียวกันของปีก่อน